CELEX: 62015CN0281
Language: sk
Date: 2015-06-11 00:00:00
Title: Vec C-281/15: Návrh na začatie prejudiciálneho konania, ktorý podal Oberlandesgericht München (Nemecko) 11. júna 2015 – Soha Sahyouni/Raja Mamisch

7.9.2015   
            
            
               SK
            
            
               Úradný vestník Európskej únie
            
            
               C 294/29
            
         Návrh na začatie prejudiciálneho konania, ktorý podal Oberlandesgericht München (Nemecko) 11. júna 2015 – Soha Sahyouni/Raja Mamisch
   (Vec C-281/15)
   (2015/C 294/36)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberlandesgericht München
   
      Účastníci konania pred vnútroštátnym súdom
   
   
      Navrhovateľka: Soha Sahyouni
   
      Odporca: Raja Mamisch
   
      Prejudiciálne otázky
   
   
               1.
            
            
               Patrí do pôsobnosti nariadenia Rady (EÚ) č. 1259/2010 (1) z 20. decembra 2010, ktorým sa vykonáva posilnená spolupráca v oblasti rozhodného práva pre rozvod a rozluku podľa jeho článku 1 aj takzvaný súkromný rozvod, v prejednávanej veci rozvod pred cirkevným súdnym dvorom v Sýrii na základe šárie?
            
         
               2.
            
            
               V prípade kladnej odpovede na prvú otázku:
               
                           a)
                        
                        
                           Má sa pri posudzovaní možnosti vnútroštátneho uznania rozvodu uplatňovať aj článok 10 nariadenia (EÚ) č. 1259/2010?
                        
                     
                           b)
                        
                        
                           V prípade kladnej odpovede na otázku 2. a):
                           
                                       (1)
                                    
                                    
                                       Má sa vychádzať z abstraktného porovnania, podľa ktorého právny poriadok konajúceho štátu síce umožňuje prístup k rozvodu aj druhému manželskému partnerovi, tento prístup je ale na základe jeho pohlavia viazaný na iné procesnoprávne a hmotnoprávne podmienky ako prístup prvého manželského partnera,
                                       alebo
                                    
                                 
                                       (2)
                                    
                                    
                                       závisí platnosť normy od toho, či uplatnenie abstraktne diskriminačného cudzieho práva diskriminuje aj v jednotlivom prípade, t. j. konkrétne?
                                    
                                 
                     
                           c)
                        
                        
                           V prípade kladnej odpovede na otázku b) (2):
                        
                     Je súhlas diskriminovaného manželského partnera s rozvodom – aj vo forme schváleného prijatia kompenzačných plnení – už dôvodom na neuplatnenie normy?
            
         
      (1)  Ú. v. EÚ L 343, s. 10.